**№9 орта мектебінің педагог – психологтың**

**«Бақытты балалыққа құқығым» онкүндігі бойынша**

**іс - шаралар есебі**

**Психолог онкүндігінің мақсаты:** Оқушылардың еркін ойлауға, шапшаң іске кірісуге әрі бір — біріне жылы лебізбен қарауға шақыру. 1-ші сынып оқушыларымен «Алғашқы күні сурет салу терапиясымен» басталды, демек оқушылар өз көңілдерін қарындаш бояуларының түрлі — түстері арқылы көңіл - күйлерін көрсете білді. Сонымен қоса ұстаздармен де «жұмыста өзін – өзі ұстау» тақырыбына байланысты сауалнама өткізілген болатын. Жоғарғы 8 «А,Ә,Б» сыныптар арасында «Қарым-қатынас» тақырыбында тренингтер өткізілген болды. Жұмыс барысы бойынша оқушылармен музыкалық терапия өткізілген, яғни балалар видео көру арқылы өздерінің сана сезімдерін дұрыс қалыптастыруға, бағыттауға мақсат көздеді.

**№9 орта** мектебінде қыркүйектің 01-ші қазанның 10-ы аралығында **«Бақытты балалыққа құқығым»** онкүндігінің жоспары бекітіліп өткізілді. Онкүндіктің ашылу салтанаты кезекші сыныптың жауапкершілігімен 26 қыркүйек күні ашылды. Жоспар бойынша сыныптарда «Балаңыздың құқығын білесіз бе?» тақырыбы аясында ата-аналар жиналысы өткізілді. Жиналыста мектеп мұғалімдері ата-аналарға бала құқығы мен ата-аналар жауапкершілігі туралы пайдалы кеңестер мен мәліметтер берді. Ауылдың участкелік инспекторы Альденова Жанар Абуевна 5-9 сынып оқушылары арасында құқықбұзушылық пен жауапкершілік сияқты көптеген маңызды мәселелерге тоқталып, оқушыларды тәртіп пен жауапкершілікке шақырды. Одан бөлек орта буынның ұл балаларымен жеке отырыс өткізді. Оларға темекі мен алькогольді ішімдіктерден және түнде орысыз көше қыдырудан аулақ болуды ескертіп балалардың құқықтарымен қатар талаптарды да орындауға шақырды. 1-9 сыныптар арасында тақырып бойынша сынып сағаттары өткізілді. Мектеп психологы Нигметова Сандуғаш Амантаевна орта буын оқушыларымен өткізген «Бақытты отбасында-бақытты балалық» атты тренинг-әңгімеде оқушылар өз ойларын білдіріп, көрсетілген слайдты талқылап, өздерін қызықтыратын сұрақтарға жауап алды. Мектеп мейірбикесі Жанбаева Майра Шойынбековна 5-9 сынып қыздарымен жеке отырыс өткізді. Отырыста қыздарға заңсыз адам саудасымен айналысатындар туралы фильм көрсетіп, қыздарға жолға жалғыз шықпау керектігін, бөгде адамдармен жақын қарым – қатынас жасамау сияқты жағдайларды ескертіп, келеңсіздіктің алдын алу жолдарын түсіндірді. Мұғалімдердің арасында өткен «Бала-отбасы гүлі, өмірдің нұры» атты дөңгелек үстелде үйдегі және мектептегі балалармен қарым қатынасы, олардың өз ойларын толық және дұрыс жеткізу, сонымен қатар оқушының құқығын қорғай отырып мұғалімнің беделін көтеру жолдары туралы ой бөлісті. 4,5,6 сыныптар арасында «Құқығымды қорғаймын» тақырыбында сурет сайысы ұйымдастырылды. Оқушылар тақырып бойынша өз құқықтарын суреттеді. 5,6,7 сынып оқушылар «Менің отбасым» атты тақырыбында шығарма жазды.

|  |  |  |  |
| --- | --- | --- | --- |
| **№** | **Іс-шаралар** | **Сыныптар** | **Мерзімі** |
| 1 | «Бірге жұмыс істеуге үйренеміз» | 1 «А,Ә,Б» | 01.10.18-02.10.18 |
| 2 | Қабылдау қабілетін дамытуға арналған ойындар | 2 «А,Ә,Б» | 03.10.2018 |
| 3 | «Сүйікті ұстазым» атты бейне сухбаттар | 7-9 «А,Ә,Б» | 02.10.18-05.10.18 |
| 4 | «Қарттарды құрметтейік!» бейне құттықтау жасау | 5-6 «А,Ә,Б» | 02.10.18-05.10.18 |
| 5 | «Менің сыныбын – менің жанұям» коллаж жасау. Ең үздік коллаж | 3 «А,Ә,Б»  4 «А,Ә,Б» | 04.10.2018 |
| 6 | «Қарым-қатынас» тренингі | 8 «А,Ә,Б» | 04. 10.2018 |
| 7 | «Мінез ауытқушылығының анықтау» сауалнамасы | 7-9 «А,Ә,Б» | 02.10.2018-  08.10.2018 |
| 8 | «Менің отбасым» атты шығарма байқауы | 5 «А,Ә,Б,В» | 08.10.2018 |
| 9 | «Темпераментті анықтау» сауалнамасы | 10 «А,Ә» | 09.10.2018 |
| 10 | «Емтихан мен ҰБТ - ға психологиялық дайындық» тренингтер | 11 «А,Ә» | 09.10.2018 |
| 11 | 5 сыныптар арасында адаптация | 5 «А,Ә,Б» | 10.10.2018 |
| 12 | «ХХІ ғасырдағы Қазақстандық ата - ана: өз балана үлгі бол» республикалық ата - аналар конференциясы | 2-4 «А,Ә,Б»  6-8 «А,Ә,Б» | 13.10.2018-  14.10.2018 |
| 13 | Қорытынды линейка | 3 «А,Ә,Б»  4 «А,Ә,Б»  5 «А,Ә,Б» | 10.10.2018 |

Қорытындысы бойынша 3-4 сынып оқушылары «Менің сыныбын – менің жанұям» атты коллаж жасау. Ең үздік коллаж және Балалардың жазған жұмыстарынан өздерінің бақытты екендігі және «Менің отбасым» атты шығарма байқауы мектеп линейкасында бағаланып марапатталды. Мектепе линейкасында бала құқығы туралы конвенция жайлы және бала құқықтары жайлы қысқаша мәлімет берілген.

Қазанның 11-і күні мектепте онкүндіктің жабылу салтанаты өтті. Іс-шарада сурет салу және эссе жазу сайыстары бойынша жүлдеге лайықты оқушылар марапатталды.

**Директор И. Жиенбаев**

**Педагог – психолог С. Нигметова**